

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

# Ogrē

2025. gada 30. janvārī Nr.3/2025

 (protokols Nr.1; 32.)

#####

**Par atbalstu mājokļa ārējās vides pielāgošanai**

**personai ar kustību traucējumiem Ogres novadā**

*Izdoti saskaņā ar likuma*

*"Par palīdzību dzīvokļa jautājumu risināšanā"*

*27.2 panta piekto daļu*

**I. Vispārīgie jautājumi**

1. **Parādīt iespējas**
2. **Slēpt iespējas**
3. **Drukāt nodaļu**
4. **Saglabāt kā PDF**
5. Saistošie noteikumi (turpmāk – noteikumi) nosaka Ogres novada pašvaldības (turpmāk – pašvaldība) atbalsta mājokļa ārējās vides pielāgošanai personai ar kustību traucējumiem (turpmāk – atbalsts) pieprasīšanas, saņemšanas un finansēšanas kārtību, kā arī personas, kuras ir tiesīgas saņemt atbalstu.
6. Noteikumu mērķis ir sniegt atbalstu mājokļa vides pieejamības nodrošināšanā personām ar kustību traucējumiem, tādējādi paaugstinot personu aktivitāšu veikšanas spējas un mazinot atkarību no citu personu palīdzības, veicinot sociālo iekļautību.
7. Saistošajos noteikumos lietotie termini:
8. 2
9. Parādīt iespējas
10. Slēpt iespējas
11. **Drukāt punktu**
12. **Saglabāt kā PDF**
13. **Pievienot piezīmi**
14. **Atsauce uz punktu**
	1. persona – persona ar kustību traucējumiem, kurai noteikta I vai II grupas invaliditāte vai bērns līdz 18 gadu vecumam ar invaliditāti, kuram ir kustību traucējumi;
	2. ģimenes loceklis – personas laulātais, vecāks (aizbildnis), brālis, māsa, bērns, aizgādnis, vecvecāks un mazbērns;
	3. mājoklis – personas vai tās ģimenes locekļa īpašumā vai valdījumā esoša dzīvojamā telpa;
	4. mājokļa ārējā vide – viendzīvokļa mājas piegulošā teritorija līdz ieejai mājoklī vai daudzdzīvokļu dzīvojamās mājās piegulošā teritorija un koplietošanas telpas līdz ieejai mājoklī;
	5. mājokļa ārējās vides pielāgošana – pacēlāja vai pandusa ierīkošana, aprīkošana ar nepieciešamajām palīgierīcēm;
	6. pacēlājs – stacionāra, pārvietojama, saliekama vai paceļama inženiertehniska ierīce, kas nodrošina vides pieejamību atbilstoši personas vajadzībām;
	7. panduss (uzbrauktuve) – braukšanai ratiņkrēslā piemērota stacionāra ceļa, ietves vai grīdas slīpne divu dažādu līmeņu savienošanai;
	8. atbalsts - finanšu līdzekļi mājokļa ārējās vides pielāgošanai, tai skaitā būvniecības dokumentācijas izstrādei mājokļa pielāgošanas darbu realizācijai;
	9. reģistrs – atbalsta saņēmēju saraksts, ko veido hronoloģiskā secībā pēc iesnieguma saņemšanas datuma un laika.
15. Iesniegumu par atbalsta pieprasīšanu izskata, lēmumu par atbalsta piešķiršanu pieņem un atbalsta saņēmēju reģistru ved pašvaldības domes izveidota Mājokļa ārējās vides pielāgošanas personām ar kustību traucējumiem vērtēšanas komisija (turpmāk – komisija).
16. Atbalstu piešķir personai, neizvērtējot personas ienākumus un materiālo stāvokli, pašvaldības attiecīgā budžeta gadā plānotā finansējuma ietvaros, ja izpildās šādi nosacījumi:
	1. persona savu dzīvesvietu deklarējusi un dzīvo Ogres novada administratīvajā teritorijā (turpmāk – novads);
	2. mājoklis ir personas vai tās ģimenes locekļa īpašumā vai valdījumā uz rakstveidā noslēgta dzīvojamās telpas īres līguma pamata, kura termiņš nav īsāks par pieciem gadiem no atbalsta pieprasīšanas dienas;
	3. mājoklis atrodas ēkas pirmajā stāvā vai, ja mājoklis atrodas augstāk par pirmo stāvu, ēkā ir ierīkots lifts, ko var izmantot persona ar kustību traucējumiem;
	4. dzīvokļa īpašnieks vai viendzīvokļa dzīvojamās mājas īpašnieks, ja atbalsta pieprasītājs nav mājokļa īpašnieks, ir devis rakstisku piekrišanu pacēlāja vai pandusa ierīkošanai.
17. Pašvaldības kopējais finansējums atbalstu piešķiršanai kārtējam kalendāram gadam tiek noteikts pašvaldības budžetā.
18. Atbalstu personai mājokļa ārējās vides pielāgošanai piešķir līdz 10 000 *euro*.
19. Ja mājokļa ārējās vides pielāgošanas darbu izmaksas pārsniedz 7. punktā noteikto atbalsta maksimālo apmēru, pašvaldības dome var lemt par papildu finansējuma piešķiršanu personai, ņemot vērā pašvaldības budžeta iespējas un izvērtējot katru gadījumu atsevišķi, kā arī ņemot vērā atbalsta saņēmēju reģistrā reģistrēto personu vajadzības.
20. Ja mājokļa ārējās vides pielāgošanas darbu izmaksas pārsniedz 7. punktā noteikto atbalsta maksimālo apmēru, un pašvaldības dome nav lēmusi par papildu finansējuma piešķiršanu, persona var saņemt atbalstu, veicot līdzmaksājumu, tajā skaitā, piesaistot ziedojumus.

**II. Atbalsta pieprasīšanas kārtība**

1. Atbalsta saņemšanai persona, tās likumiskais pārstāvis vai pilnvarotā persona iesniedz komisijai:
	1. iesniegumu par atbalsta piešķiršanu, norādot vēlamo mājokļa ārējās vides pielāgojuma veidu (saskaņā ar pielikumu);
	2. ģimenes ārsta izrakstu no stacionāra/ambulatorā pacienta medicīniskās kartes (izziņa 027-u), kurā ir norādīta informācija par personas funkcionālos traucējumus izraisījušās pamatdiagnozes un blakusdiagnozes kodu atbilstoši spēkā esošajai Starptautiskās statisko slimību un veselības problēmu klasifikācijai un informācija par personas izmantoto tehnisko palīglīdzekli;
	3. ergoterapeita atzinumu par nepieciešamajiem vides pielāgojumiem;
	4. mājokļa valdījuma tiesības apliecinoša dokumenta kopiju, nepieciešamības gadījumā uzrādot oriģinālu, ja persona vai tās ģimenes loceklis nav mājokļa īpašnieks;
	5. mājokļa īpašnieka rakstisku piekrišanu, ja iesniedzējs nav mājokļa īpašnieks;
	6. mājokļa kopīpašnieku rakstisku piekrišanu mājokļa ārējās vides pielāgošanas darbu veikšanai, ja mājoklis ir kopīpašums;
	7. apliecinājumu par dzīvokļu īpašnieku kopības informēšanu par nodomu veikt darbības mājokļa ārējās vides pieejamības nodrošināšanai, ja dzīvokļa īpašums atrodas daudzdzīvokļu dzīvojamajā mājā;
	8. apliecinājumu, ka mājoklim nav parādsaistības.

**III. Atbalsta piešķiršanas un saņemšanas kārtība**

1. Pēc noteikumu 10. punktā minēto dokumentu saņemšanas komisija mēneša laikā:
	1. izvērtē personas atbilstību noteikumu 5. punktā noteiktajām prasībām;
	2. apseko mājokli un pēc nepieciešamības pieprasa Ogres novada būvvaldei sniegt atzinumu par mājokļa pielāgošanas iespējamību;
	3. pārliecinās, vai no vienas daudzdzīvokļu mājas sekcijas (kāpņu telpas) vai vienas viendzīvokļa mājas, nav saņemti vairāki iesniegumi atbalsta saņemšanai, ja ir, rīkojas atbilstoši noteikumu 15. punktam.
2. Pieteikuma izvērtēšanas gaitā komisija var pieprasīt personai papildu informāciju vai dokumentus, sazinoties ar personu vai tā likumisko vai pilnvaroto pārstāvi pa kādu no iesniegumā norādītajiem saziņas līdzekļiem.
3. Pēc noteikumu 11. punktā minētā izpildes komisija pieņem vienu no šādiem lēmumiem:
	1. par personas iekļaušanu atbalsta saņēmēju reģistrā;
	2. par atteikumu iekļaut personu atbalsta saņēmēju reģistrā, ja persona neatbilst noteikumos noteiktajām prasībām atbalsta saņemšanai vai mājokļa pielāgošana nav iespējama.
4. Atbalstu mājokļa ārējās vides pielāgošanai nepiešķir, ja personai šāda veida atbalstu ir tiesības saņemt vai tā to saņem, izmantojot valsts finansējumu vai valsts finansētu atbalsta programmu.
5. Atbalsta saņēmēju reģistrā prioritāri (ārpus rindas) reģistrē divus vai vairākus atbalsta saņēmējus, kuru mājokļi atrodas vienā daudzdzīvokļu mājas sekcijā (kāpņu telpā) ar kopīgu koplietošanas ieeju vai vienā viendzīvokļa mājā, un kam iespējams kopīgs mājokļa ārējās vides pielāgojums.
6. Komisija 13. punktā minēto lēmumu trīs darbdienu laikā nosūta personai, tās likumiskajam vai pilnvarotajam pārstāvim ierakstītā pasta sūtījumā uz personas deklarēto dzīvesvietas adresi vai elektroniska dokumenta veidā uz personas iesniegumā norādīto elektroniskā pasta adresi vai oficiālo elektronisko adresi. 11
7. Mēneša laikā pēc lēmuma par iekļaušanu atbalsta saņēmēju reģistrā saņemšanas persona iesniedz komisijai:
	1. speciālista, kuram ir spēkā esošs būvprakses sertifikāts (ēku konstrukciju projektēšanai vai arhitekta prakse), atzinumu (projektu) par tehniski un ekonomiski izdevīgāko risinājumu mājokļa vides pielāgošanai, ja ir nepieciešams būvprojekts;
	2. tāmi par plānoto mājokļa vides pielāgošanas darbu apjomu un izmaksām.
8. Komisija, izvērtējot personas iesniegto speciālista atzinumu (noteikumu 17.1. apakšpunkts) un tāmi par plānoto mājokļa vides pielāgošanas darbu apjomu un izmaksām (noteikumu 17.2. apakšpunkts), pieņem lēmumu par atbalsta piešķiršanu, norādot atbalsta apmēru. Lēmumu trīs darbdienu laikā nosūta personai, tās likumiskajam vai pilnvarotajam pārstāvim ierakstītā pasta sūtījumā uz personas deklarēto dzīvesvietas adresi vai elektroniska dokumenta veidā uz personas iesniegumā norādīto elektroniskā pasta adresi vai oficiālo elektronisko adresi. 11
9. Ja mājokļa ārējās vides pielāgošanas darbu izmaksas pārsniedz noteikumu 7. punktā noteikto atbalsta maksimālo apmēru, pašvaldības dome nav lēmusi par papildu finansējuma piešķiršanu atbilstoši noteikumu 8. punktam, un personai nav pieejama mājokļa pielāgošanas darbu veikšanai nepieciešamā līdzmaksājuma summa, persona saglabā kārtas numuru atbalsta saņēmēju reģistrā.
10. Ja personas mājokļa ārējās vides pielāgošanai ir paredzēts veikt darbus, kuriem ir nepieciešama normatīvajos aktos noteiktā kārtībā sagatavota būvniecības dokumentācija, persona, tās likumiskais pārstāvis vai pilnvarotā persona veic nepieciešamos organizatoriskos pasākumus mājokļa ārējās vides pielāgošanas darbu realizācijai līdz to nodošanai ekspluatācijā.
11. Starp Pašvaldību, personu un vides pielāgojumu veicēju (darbu veicēju un/vai preču piegādātāju) tiek slēgts trīspusējs līgums. Pašvaldība norēķinās ar vides pielāgojumu veicēju piešķirtā atbalsta apmērā 10 darbdienu laikā pēc pieņemšanas-nodošanas akta un rēķina saņemšanas.
12. Ja komisijas lēmums par atbalsta piešķiršanu ir pieņemts agrāk kā 6 mēnešus pirms līguma slēgšanas, tiek aktualizētas tāmē iekļauto pozīciju izmaksas un nepieciešamības gadījumā tiek precizēts atbalsta apmērs.
13. Mājokļa ārējās vides pielāgošanas darbu pieņemšanā piedalās un pieņemšanas – nodošanas aktu pēc pacēlāja, pandusa nodošanas ekspluatācijā (ja nepieciešams) paraksta atbalsta saņēmējs, tā likumiskais pārstāvis vai pilnvarotā persona, mājokļa īpašnieks (ja atbalsta saņēmējs nav mājokļa īpašnieks), komersanta pārstāvis, daudzdzīvokļu dzīvojamās mājas pārvaldnieks (ja mājokļa ārējā vide tiek pielāgota daudzdzīvokļu dzīvojamajā mājā) un komisijas loceklis.

**IV. Personas izslēgšana no atbalsta saņēmēju reģistra**

1. Ja pēc personas reģistrēšanas atbalsta saņēmēju reģistrā zuduši apstākļi, kuri bija par pamatu šīs personas atzīšanai par tiesīgu saņemt atbalstu un reģistrēšanai reģistrā, personas, tās likumiskā vai pilnvarotā pārstāvja pienākums ir nekavējoties par to rakstveidā paziņot pašvaldībai (komisijai).
2. Persona tiek izslēgta no atbalsta saņēmēju reģistra, ja:
	1. pieprasot atbalsta pasākumu sniegtas nepatiesas ziņas, kas bija par pamatu tās reģistrēšanai reģistrā;
	2. zuduši apstākļi, kuri bija par pamatu šīs personas reģistrēšanai reģistrā;
	3. persona tiek ievietota ilgstošas sociālās aprūpes un sociālās rehabilitācijas institūcijā;
	4. persona, tās likumiskais vai pilnvarotais pārstāvis atsakās no atbalsta saņemšanas, iesniedzot pašvaldībā attiecīgu iesniegumu;
	5. persona ir mirusi.
3. Par personas izslēgšanu no atbalsta saņēmēju reģistra komisija pieņem lēmumu un to trīs darbdienu laikā nosūta personai, tās likumiskajam vai pilnvarotajam pārstāvim ierakstītā pasta sūtījumā uz personas deklarēto dzīvesvietas adresi vai elektroniska dokumenta veidā uz personas iesniegumā norādīto elektroniskā pasta adresi vai oficiālo elektronisko adresi. 11
4. Komisijas lēmumus var apstrīdēt saskaņā ar Administratīvā procesa likumu.

**V. Personas datu apstrāde**

1. Personas datu apstrādes mērķis – pieteikumu mājokļa ārējās vides pielāgošanai personām ar kustību traucējumiem izvērtēšana un lēmuma pieņemšana.
2. Personas datu papildu ieguves avots – Valsts vienotā datorizētā zemesgrāmata, Fizisko personu reģistrs.
3. Personas datu apstrādes juridiskais pamatojums – personas datu apstrāde tiek veikta saskaņā ar Vispārīgās datu aizsardzības regulas (Eiropas Parlamenta un Padomes regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Vispārīgā datu aizsardzības regula) un Fizisko personu datu apstrādes likuma noteikumiem.
4. Personas datu apstrāde tiek veikta, ievērojot šādus principus:
	1. personas datu apstrāde tiek veikta likumīgi, godprātīgi un datu subjektam pārredzamā veidā;
	2. personas dati tiek apstrādāti adekvāti, atbilstīgi un tikai tie, kas nepieciešami apstrādes nolūku sasniegšanai;
	3. personas dati tiek apstrādāti tādā veidā, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
	4. personas dati tiek glabāti ne ilgāk kā nepieciešams nolūkiem, kādos attiecīgos personas datus apstrādā;
	5. tiek apstrādāti tikai precīzi personas dati, un, ja tas būs nepieciešams, tos atjaunina;
	6. personas dati tiek vākti tikai konkrētos, skaidros un leģitīmos nolūkos, un to turpmāka apstrāde netiks veikta ar minētajiem nolūkiem nesavietojamā veidā. Izņemot, ja tas būs nepieciešams, lai izpildītu tiesību aktos noteiktās funkcijas un pienākumus.
5. Personas datu glabāšanas laiks apstiprināta pieteikuma gadījumā 5 (pieci) gadi, noraidīta pieteikuma gadījumā 1 (viens) gads.
6. Datu subjekta tiesības nosaka un regulē Vispārīgā datu aizsardzības regula.
7. Personas datu apstrādē netiek automatizēta lēmumu pieņemšana, tostarp profilēšana.
8. Pārzinis personas datu apstrādei saistošo noteikumu ietvaros ir pašvaldība.
9. Papildu informācija par pašvaldības veikto personas datu apstrādi ir atrodama pašvaldības tīmekļvietnē <https://www.ogresnovads.lv/lv/personas-datu-aizsardziba-ogres-novada>.

Domes priekšsēdētājs E. Helmanis

Pielikums

Ogres novada pašvaldības 30.01.2025.

 saistošajiem noteikumiem Nr.3/2025

………………………………………………………………………………………………………………

(Iesniedzēja vārds, uzvārds)

………………………………………………………………………………………………………………

(Personas kods)

………………………………………………………………………………………………………………

(Adrese)

………………………………………………………………………………………………………………

(Tālrunis, elektroniskā pasta adrese)

………………………………………………………………………………………………………………

(Iesniedzēja likumiskā pārstāvja vai pilnvarotās personas vārds, uzvārds,

adrese, tālrunis, elektroniskā pasta adrese)

**IESNIEGUMS**

**atbalsta piešķiršanai mājokļa ārējās vides pielāgošanai**

|  |  |  |
| --- | --- | --- |
|  |  |  |
|  |  | **Ogres novada pašvaldībai**Brīvības iela 33, Ogre, Ogres nov., LV-5001 |
|  |  |  |
|  |  |  |

Lūdzu piešķirt man atbalstu mājokļa ārējās vides pielāgošanai.

Mājokļa adrese (lūdzu norādīt precīzu adresi, korpusu, kāpņu telpu u.c.): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vēlamais mājokļa ārējās vides pielāgojuma veids (atzīmēt nepieciešamo ar 🗷):

|  |  |
| --- | --- |
| 🞎 | pacēlājs |
| 🞎 | panduss (uzbrauktuve) |

Papildus informācija ārējās vides pielāgojuma veidam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mājokļa parādsaistības (atzīmēt nepieciešamo ar 🗷):

|  |  |
| --- | --- |
| 🞎 | Apliecinu, ka mājoklim nav parādsaistības |
| 🞎 | Mājoklim ir šādas parādsaistības: |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Cita noderīga informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesniegumam pielikumā pievienots (atzīmēt nepieciešamo ar 🗷):

|  |  |
| --- | --- |
| 🞎 | ģimenes ārsta izraksts no stacionāra/ambulatorā pacienta medicīniskās kartes (izziņa 027-u), kurā ir norādīta informācija par personas funkcionālos traucējumus izraisījušās pamatdiagnozes un blakusdiagnozes kodu atbilstoši spēkā esošajai Starptautiskās statisko slimību un veselības problēmu klasifikācijai un informācija par personas izmantoto tehnisko palīglīdzekli. |
| 🞎 | mājokļa valdījuma tiesības apliecinoša dokumenta kopija, nepieciešamības gadījumā uzrādot oriģinālu, ja persona vai tās ģimenes loceklis nav mājokļa īpašnieks) |
| 🞎 | mājokļa īpašnieka rakstiska piekrišanu, ja pabalstu pieprasījusī persona nav mājokļa īpašnieks |
| 🞎 | ergoterapeita atzinums par nepieciešamajiem vides pielāgojumiem |
| 🞎 | pilnvarotās personas pilnvaras kopija |
| 🞎 | citi dokumenti (norādīt, kādi)­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Ar šo uzņemos atbildību par sniegto ziņu patiesīgumu, pievienoto dokumentu likumīgu izcelsmi un kopiju atbilstību oriģināliem.

Ar šo es piekrītu savu datu apstrādei Ogres novada pašvaldības 2025. gada 30. janvāra saistošo noteikumu Nr.3/2025 “Par atbalstu mājokļa ārējās vides pielāgošanai personai ar kustību traucējumiem Ogres novadā” V. nodaļā noteiktajā kārtībā un apjomā. Informācija par Ogres novada pašvaldības veikto personas datu apstrādi ir atrodama Ogres novada pašvaldības Datu privātuma politikā, kas ir atrodama tīmekļvietnē <https://www.ogresnovads.lv/lv/personas-datu-aizsardziba-ogres-novada>.

\_\_\_\_\_\_\_\_\_\_\_, 20\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vieta) (gads, datums, mēnesis) (vārds, uzvārds, paraksts)*